Louis Keppel Hamilton

Louis Henry Keppel Hamilton (født 31. desember 1890 i London, død 27. juni 1957) var en britisk admiral. Han er særlig kjent for sin innsats under andre verdenskrig. Han tjenestegjorde i Norge i april til mai 1940 og ble tildelt Krigskorset for sin innsats.

Hamilton gikk i 1908 inn i britiske Royal Navy. Under første verdenskrig var han stasjonert i Nigeria, utmerket seg i kamp i Kamerun og ble tildelt Distinguished Service Order.London Gazette, nr. 29307, 24. september 1915, s. 15.

Da Tyskland invaderte Norge var han kommandør og sjef på HMS «Aurora», som ble satt inn under slaget om Narvik. I statsråd 21. august 1942 ble Hamilton tildelt det norske Krigskorset «for tapperhet og fremragende ledelse av sine fartøyer som eldste britiske sjøoffiser i Ofot-avsnittet i april og mai 1940.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 37. For samme innsats hadde han allerede fått en barre til sin Distinguished Service Order.London Gazette, nr. 34953, 24. september 1940, s. 1. Hamilton deltok i operasjon ANKLET mot Lofoten i desember 1941.E.A. Steen: Norges sjøkrig 1940-1945 bd. VI, 1. del, Oslo: Forsvarets Krigshistoriske Avdeling, 1963, s. 101-109.

Hamilton ble kontreadmiral i 1941 og viseadmiral i 1943. Fra 1943 til 1945 var han flaggoffiser på Malta. I 1944 ble han utnevnt til kommandørridder av Order of the Bath.London Gazette, nr. 36544 , 2. juni 1944, s. 88. Han ble dermed adlet og fikk rett til å føre tiltaleformen sir foran sitt navn.

Etter krigen var han fra 1945 til 1948 sjef for Australias sjøforsvar. Han ble admiral i 1947.

 Referanser 

Kategori:Personer fra London
Kategori:Britiske admiraler
Kategori:Briter fra første verdenskrig
Kategori:Briter fra andre verdenskrig
Kategori:Order of the Bath
Kategori:Distinguished Service Order
Kategori:Krigskorset